Robert Esdaile

Robert Clarke Esdaile (født 24. oktober 1918 i Toronto i Canada, død 24. november 1987 i Bærum) var en norsk-canadisk arkitekt, skulptør og maler.

Han studerte 1936–1941 ved McGill-universitetet i Montréal og deretter ved Cambridge-universitetet, siden foreleste han ved McGill-universitetet og var arkitekt i Bærum 1948–1954. Fra 1955 hadde han sitt eget arkitektkontor i Oslo. 1965–1971 var han foreleser ved Arkitekthøgskolen og fra 1971 professor ved Norges tekniske høgskole (NTH).

Han har blant annet utført dekorasjoner på skolene Haugestua og på Høvik barneskole i Bærum, Sofienborg i Oslo og i Hovedbygningen på NTNU (tidligere NTH) Gløshaugen.

Referanser

Eksterne lenker 
Robert Clarke Esdailes privatarkiv finnes ved NTNU Universitetsbiblioteket

Canadiske kunstnere
Norske arkitekter
Professorer ved NTH
Personer fra Toronto
Fødsler i 1918
Dødsfall i 1987